FI Euroopan unionin virallinen lehti C 318/1

SELVITYS TALOUSARVIO- JA VARAINHALLINNOSTA

EU:N TALOUSARVION PÄÄLUOKKA I

VARAINHOITOVUOSI 2006

(2007/C 318/01)

SISÄLLYSLUETTELO

JOHDANTO 3

1. VUODEN 2006 VARAINHOITO YLEISESTI 3

1.1. Tulot 4

1.2. Alkuperäinen talousarvio ja lisätalousarvio 4

1.3. Sitoumukset, maksut ja siirrot vuodelle 2007 4

1.4. Viran puolesta tehtävät ja erikseen esitettävät siirrot vuodelle 2006 4

1.5. Käyttötarkoitukseen sidotuista tuloista saadut määrärahat 4

1.6. Siirrot 5

1.6.1. Alustavien määrärahojen käyttö 5

1.6.2. Kiinteistöjen hankinta 7

1.6.3. Tiedotustoimet 11

1.6.4. Muut siirrot 11

1.7. Peruuntuneet määrärahat 12

2. VARAINHOITO 12

2.1.1. Luku 10 ”Toimielimen jäsenet” 14

2.1.2. Luku 12 ”Virkamiehet ja väliaikaiset toimihenkilöt” 14

2.1.3. Luku 14 ”Muu henkilöstö ja ulkoiset palvelut” 15

2.1.4. Luku 16 ”Toimielimen henkilöstöä koskevat muut menot” 15

2.1.5. Luku 20 ”Kiinteistöt ja niiden liitännäiskulut” 15

2.1.6. Luku 21 ”Tietojenkäsittely, laitteet ja irtain omaisuus: hankinta, vuokraus ja ylläpito” 16

2.1.7. Luku 23 ”Hallinnosta johtuvat juoksevat menot” 16

2.1.8. Luku 30 ”Kokoukset ja konferenssit” 17

2.1.9. Luku 32 ”Asiantuntemus ja tiedotus: hankinta, arkistointi, tuotanto ja levitys” 17

2.1.10. Luku 40 ”Tiettyjen toimielinten ja elinten erityismenot” 17

2.1.11. Luku 42 ”Parlamentin jäsenten avustajiin liittyvät menot” 18

2.1.12. Luku 44 ”Jäsenten ja entisten jäsenten kokoukset ja muu toiminta” 18

3. TAVOITTEET JA SAAVUTETUT TULOKSET 18

3.1. Tiedotuspolitiikka 18

3.2. Laajentuminen 18

3.3. EU:n säädöskäytännön parantaminen 19

3.4. Varainhoidon parantaminen 19

4. LUETTELO TAULUKOISTA JA GRAAFISISTA ESITYKSISTÄ

1. Taulukot

Taulukko 1 Vuoden 2006 määrärahojen käyttö 3

Taulukko 2 Siirrot ja niiden oikeusperustat 5

Taulukko 3 Alustavien määrärahojen käyttö luvuissa 100 ja 104 6

Taulukko 4 Alustavien määrärahojen siirtojen tarkoitus 7

Taulukko 5 Kiinteistötoimiin liittyvien siirtojen tarkoitus 7

Taulukko 6 Alustavien määrärahojen käyttö kiinteistötoimiin 9

Taulukko 7 Kiinteistötoimiin siirretyt määrärahat yhteensä 10

Taulukko 8 C30- ja C31-keräilysiirtojen pääasialliset lähteet 10

Taulukko 9 Muut kuin alustavista määrärahoista kiinteistö- tai tiedotustoimia varten tehdyt siirrot 11

Taulukko 10 Lopullisten määrärahojen kehitys vuosina 2006 ja 2005 12

Taulukko 11 Henkilöstö pääosastoittain jaoteltuna 14

2. Graafiset esitykset

Kuva 1 Vuoden 2006 menojen jakautuminen luvuittain 13

Kuva 2 Määrärahojen kehitys luvuittain vuodesta 2005 vuoteen 2006 13

5. LIITTEET 20

5.1. Yhteenveto C-siirroista 20

5.2. Yhteenveto P-siirroista 31

5.3. Vuoden 2006 määrärahojen täytäntöönpano 32

JOHDANTO

Tässä selvityksessä Euroopan parlamentin talousarvio- ja varainhallinnosta varainhoitovuonna 2006 tarkastellaan taloudellista tilannetta ja toimintaan vuoden aikana merkittävästi vaikuttaneita tapahtumia (osat 1 ja 2) sekä tehdään lyhyt yhteenveto siitä, miten vuodeksi asetetut tavoitteet on saavutettu (osa 3). Valtuutettujen tulojen ja menojen hyväksyjien vuotuiset toimintakertomukset lähetetään budjettivallan käyttäjälle erikseen.

Selvitys on tehty Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (jäljempänä ”varainhoitoasetus”) (EYVL L 248, 16.9.2002) (1) 122 artiklan, varainhoitoasetuksen soveltamissäännöistä 23. joulukuuta 2002 annetun komission asetuksen (EY, Euratom) N:o 2342/2002 (2) (jäljempänä ”soveltamissäännöt”) 185 artiklan sekä Euroopan parlamentin talousarvion toteuttamista koskevien sisäisten sääntöjen (3) 13 artiklan 2 kohdan mukaisesti.

1. VUODEN 2006 VARAINHOITO YLEISESTI

Vuosi 2006 oli vuosien 2000–2006 rahoitusnäkymien (Agenda 2000) viimeinen voimassaolovuosi (4). Parlamentin lopulliset määrärahat olivat 1 321 600 000 euroa.

Taulukossa 1 esitetään Euroopan parlamentin talousarvion toteutus varainhoitovuonna 2006.

Taulukko 1

Vuoden 2006 määrärahojen käyttö

Määrärahatyyppi euroa tai % I. Määrärahat 2006 Alkuperäiset määrärahat 1 321 600 000 Lisätalousarvio — Lopulliset määrärahat 1 321 600 000 II. Lopulliset määrärahat 2006 Maksusitoumukset 1 306 325 432 % lopullisista määrärahoista 99 % Maksut 1 117 578 610 % sitoumuksista 86 % III. Vuodelle 2007 siirretyt määrärahat Viran puolesta tehdyt siirrot vuodelle 2007 (5) 188 746 822 % lopullisista määrärahoista 14 % % sitoumuksista 14 % Erikseen esitettävät siirrot (vuodelle 2007 siirretyt sitomattomat määrärahat) (6) 4 817 000 % lopullisista määrärahoista 0,4 % IV. Peruuntuneet määrärahat Peruuntuneet määrärahat 15 274 568 % lopullisista määrärahoista 1 % V. Vuodelle 2006 siirretyt määrärahat Viran puolesta tehdyt siirrot vuodelle 2006 (5) 307 163 636 Siirtoja vastaavat maksut 285 578 104 % siirroista 93 % Peruuntumisaste % 21 585 532 VI. Käyttötarkoitukseen sidotut tulot vuonna 2006 Käyttötarkoitukseen sidotuista tuloista saadut määrärahat vuonna 2006 40 017 311 Maksusitoumukset 30 778 877 % käyttötarkoitukseen sidotuista tuloista saaduista määrärahoista 77 % Maksut 5 858 229 % käyttötarkoitukseen sidotuista tuloista saatujen määrärahojen maksusitoumuksista 19 % Käytettävissä olevat käyttötarkoitukseen sidotuista tuloista saadut määrärahat vuonna 2006 9 238 434 VII. Käyttötarkoitukseen sidotuista tuloista saadut, vuodelle 2007 siirretyt määrärahat Käyttötarkoitukseen sidotuista tuloista saadut, vuodelle 2007 siirretyt määrärahat 34 831 297 VIII. Käyttötarkoitukseen sidotuista tuloista saadut, vuodelle 2006 siirretyt määrärahat Käyttötarkoitukseen sidotuista tuloista saadut, vuodelle 2006 siirretyt määrärahat 32 288 714 Maksusitoumukset 32 054 298 Maksut 31 086 918 % sitoumuksista 97 %

1.1. Tulot

Alustavassa ennakkoarviossa talousarvioon otettiin tuloja yhteensä 99 025 664 euroa. 31. joulukuuta 2006 tulojen kokonaismäärä oli 126 126 604 euroa.

1.2. Alkuperäinen talousarvio ja lisätalousarvio

Parlamentin ennakkoarvio vuodeksi 2006 oli 1 321 600 000 euroa. Kasvu vuoden 2005 talousarviosta (1 272 000 000 euroa) oli siis 3,9 %. Vuonna 2006 ei esitetty lisätalousarvioita.

1.3. Sitoumukset, maksut ja siirrot vuodelle 2007

Maksusitoumukset olivat yhteensä 1 306 325 432 euroa eli 99 % lopullisista määristä (2005: 99 %). Maksumäärärahat olivat yhteensä 1 117 578 610 euroa eli 86 % tehdyistä sitoumuksista (2005: 75,40 %). Viran puolesta tehdyt siirrot varainhoitovuodelle 2007 olivat yhteensä 188 746 822 euroa eli 14 % sidotuista määrärahoista (2005: 24,59 %). Vuoden lopussa sitomattomat määrärahat, jotka siirrettiin varainhoitovuodelle 2007, olivat yhteensä 4 817 000 euroa eli 0,4 % lopullisista määristä (2005: 0,02 %).

1.4. Viran puolesta tehtävät ja erikseen esitettävät siirrot vuodelle 2006

Viran puolesta tehtävät siirrot olivat yhteensä 307 163 636 euroa. Niitä vastaavat maksumäärärahat olivat 285 578 104 euroa eli 93 % (2005: 92,32 %).

Erikseen esitettävät siirrot olivat yhteensä 4 817 000 euroa ja ne siirrettiin momentille 214 ”Tekniset tarvikkeet ja laitteistot”.

1.5. Käyttötarkoitukseen sidotuista tuloista saadut määrärahat

Vuonna 2006 käytettävissä olleet käyttötarkoitukseen sidotut tulot olivat yhteensä 40 017 311 euroa (2005: 35 841 144 euroa). Maksusitoumusten käyttöaste oli 77 % (2005: 76 %). Maksumäärärahat olivat yhteensä 5 858 229 euroa eli 19 % tehdyistä sitoumuksista (2005: 11,65 %). Maksamatta jääneet sitoumukset (30 778 877 euroa; vuonna 2005 vastaava määrä oli 24 009 012 euroa) ja käytettävissä olevat määrärahat (9 238 434 euroa; vuonna 2005 määrä oli 8 665 875 euroa) siirrettiin varainhoitovuodelle 2007. Yhdessä aiemmilta vuosilta siirrettyjen määrärahojen kanssa käyttötarkoitukseen sidotuista tuloista saatavat ja vuodelle 2007 siirretyt määrärahat olivat 34 831 297 euroa.

Vuodelle 2006 siirretyt käyttötarkoitukseen sidotut tulot olivat yhteensä 32 288 714 euroa (2005: 31 412 881 euroa). Sitoumukset olivat yhteensä 32 054 298 euroa (2005: 31 289 725 euroa), ja vuoden 2006 maksut vastasivat 97 % tehdyistä sitoumuksista (2005: 95 %).

1.6. Siirrot

Vuoden aikana hyväksyttiin 29 C-siirtoa. Näistä 20 perustui varainhoitoasetuksen 24 (7) ja 43 (8) artiklaan. Yhteensä ne olivat 124 114 975 euroa eli 9 % lopullisista määrärahoista (2005: 15 siirtoa, jotka olivat 14 % lopullisista määrärahoista). Vuoden lopussa tehdyt keräilysiirrot C30 ja C31 sisältyvät edellä mainittuun summaan ja olivat yhteensä 37 246 425 euroa (2005: 124 144 556 euroa).

Puhemiehistö hyväksyi seitsemän muuta C-siirtoa varainhoitoasetuksen 22 artiklan 2 kohdan (9) säännösten mukaisesti. Ne olivat yhteensä 7 666 300 euroa eli 1 % lopullisista määrärahoista (2005: 12 C-siirtoa, jotka olivat 1,67 % lopullisista määrärahoista).

Lisäksi puhemies hyväksyi myös kahdeksan P-siirtoa varainhoitoasetuksen 22 artiklan 1 kohdan (10) mukaisesti. Ne olivat yhteensä 4 724 000 euroa eli 0,36 % lopullisista määrärahoista (2005: 10 siirtoa, jotka olivat yhteensä 0,33 % lopullisista määrärahoista).

Toisin sanoen vuonna 2006 tehtiin yhteensä 37 C- ja P-siirtoa, joiden kokonaissumma oli 173 751 700 euroa eli 13 % lopullisista määrärahoista (2005: 37 siirtoa, joiden kokonaissumma oli 203 902 174 euroa eli 16,13 % lopullisista määrärahoista).

Taulukko 2

Siirrot ja niiden oikeusperustat

Oikeusperusta Määrä % lopullisista määrärahoista C-siirrot 22 art. (*) 7 666 300 1 % 22, 24 ja 43 art. 37 246 425 3 % 24 ja 43 art. 124 114 975 9 % P-siirrot 22 art. 1 kohta 4 724 000 0,36 % C- ja P-siirrot 173 751 700 13 %

Siirrot voidaan ryhmittää seuraaviin otsakkeisiin:

1.6.1. Alustavien määrärahojen käyttö

1.6.2 Kiinteistöjen hankinta

1.6.3. Tiedotustoimet

1.6.4. Muut siirrot

1.6.1. Alustavien määrärahojen käyttö

Tässä kohdassa tarkastellaan luvun 100 ”Alustavat määrärahat” ja luvun 104 ”Tiedotus- ja viestintäpolitiikkaa koskeva varaus” määrärahojen käyttöä. Näiden kahden luvun sekä alamomentin 2009 ”Alustava määräraha toimielimen kiinteistöinvestointeihin” määrärahojen käyttöä kiinteistöjen hankintaan tarkastellaan kuitenkin kiinteistöjen hankintaa koskevassa kohdassa 1.6.2. Näihin osastoon 10 sisältyviin lukuihin viitataan tässä selvityksessä myöhemmin ”Alustavina määrärahoina”.

Taulukko 3

Alustavien määrärahojen käyttö luvuissa 100 ja 104 (11)

Mistä Mihin Nimike Alustavista määrärahoista siirretty määrä Muut kohtaan siirretyt määrärahat Alkuperäiset määrärahat Määrärahat siirron jälkeen Siirto (12) Luku 100 1610 Palvelukseen ottamiseen liittyvät kulut 73 000 — 290 000 363 000 C2 1612 Ammatillinen koulutus 405 000 — 2 640 000 3 045 000 1402/01 Konferenssitulkit: tulkit ja konferenssiteknikot 10 000 000 6 200 000 29 490 000 45 690 000 1420/01 Ulkoiset palvelut: sanatarkkojen istuntoselostusten kääntäminen 2 000 000 600 000 3 948 000 6 548 000 2000/02 Vuokrat: Strasbourg 2 000 000 — 13 774 408 15 774 408 2007/03 Tilojen kunnostus: Bryssel 8 000 000 — 4 135 000 12 135 000 C24 2100/05 Laitteiden ja ohjelmistojen hankinta, huolto ja ylläpito sekä niihin liittyvät työt: infrastruktuurin hankinta, uusiminen ja ylläpito sekä ohjelmistojen kehittäminen 4 000 000 — 3 470 000 7 470 000 C8 Luku 104 2140/12 Tekniset tarvikkeet ja laitteistot: audiovisuaaliset laitteet – D5-rakennus 2 600 000 — — 2 600 000 C26 3248/03 Audiovisuaalisesta tiedottamisesta aiheutuvat menot: Internet-televisio 1 000 000 — — 1 000 000 C13

Lukujen 100 ja 104 määrärahat vapautettiin sen jälkeen, kun parlamentin pyytämät tiedot oli toimitettu budjettivaliokunnalle tai kun puhemiehistön oli tehnyt asiasta päätöksen (13) taikka kun puheenjohtajakokous ja puhemiehistö olivat antaneet myönteisen suosituksen (14) siirron tarkoitusten perusteella (ks. taulukko 4).

Taulukko 4

Alustavien määrärahojen siirtojen tarkoitus

Alamomentti/alakohta Siirron määrä Siirron tarkoitus Siirto 1402/01 10 000 000 kielituen parantaminen ja poliittisten ryhmien ja näiden työryhmien käytettävissä olevien tulkkauspalveluiden parantaminen C2 1420/01 2 000 000 1610 73 000 vuosina 2003–2005 perustettujen uusien virkojen avoimuusasteen alentamisen jatkaminen 1612 405 000 2000/02 2 000 000 päivitetty suunnitelma kiinteistöjen hankintapolitiikasta lyhyellä ja keskipitkällä aikavälillä, mukaan luettuina tiedotustoimistojen tiloja ja Eurooppa-taloja koskevat osto-optiot 2007/03 8 000 000 ajantasaistetut suunnitelmat tilojen kunnostusta varten ja päätös jättää rakentamatta Strasbourgiin kaksi kokoussalia C24 2100/05 4 000 000 tieto- ja viestintätekniikan hankkeet, muun muassa uusi koneäänestysjärjestelmä C8 2140/12 2 600 000 D5-rakennuksen ensimmäisen audiovisuaalilaite-erän hankkiminen C26 3248/03 1 000 000 tiedotus- ja viestintäpolitiikka ja Internet-televisio C13

1.6.2. Kiinteistöjen hankinta

Tässä kohdassa käsitellään kiinteistöihin liittyvien määrärahojen käyttöä luvussa 100 ”Alustavat määrärahat”, luvussa 104 ”Tiedotus- ja viestintäpolitiikkaa koskeva varaus” sekä alamomentilla 2009 ”Alustava määräraha toimielimen kiinteistöinvestointeihin”. Lisäksi kohdassa tarkastellaan muista budjettikohdista samassa tarkoituksessa tehtyjä siirtoja.

Neljä C-siirtoa, jotka olivat yhteensä 124 071 425 euroa, käytettiin tiettyjen kiinteistöjä koskevien budjettikohtien vahvistamiseen, jolla mahdollistettiin seuraavat toimet, taulukon 5 mukaisesti:

Taulukko 5

Kiinteistötoimiin liittyvien siirtojen tarkoitus

Mom./Alamom. Siirretty määrä Siirron tarkoitus Siirto 2003 5 750 000 kiinteistön hankinta Nikosiassa (Byron Street 30); paikkaan on tarkoitus perustaa Eurooppa-talo yhdessä komission kanssa. C5 2008 550 000 2007/04 300 000 2008 7 100 000 Luxemburgissa olevan Konrad Adenauer (KAD) -rakennuksen laajennushankkeen konsultointikulut C10 2003 63 125 000 Strasbourgissa olevien WIC-, SDM- ja IPE3-rakennusten hankinta C18 2001/03 10 000 000 Brysselissä rakenteilla olevien D4- ja D5-rakennusten pitkäaikaisesta vuokrasopimuksesta aiheutuvien maksujen suorittaminen ennakolta C19 31 523 602 Brysselissä rakenteilla olevien D4/D5-rakennusten osarahoitus C30 5 722 823 lisäennakot Brysselissä rakenteilla olevien D4- ja D5-rakennusten pitkäaikaisesta vuokrasopimuksesta aiheutuvia maksuja varten C31

Kiinteistötoimien tukemiseen siirretystä 124 071 425 eurosta yli 30 % (38 603 580 euroa) saatiin alustavista määrärahoista. Tarkemmat tiedot alustavien määrärahojen käytöstä kiinteistötoimiin esitetään taulukossa 6.

Taulukossa 7 esitetään yhteenveto kaikista kiinteistöjä varten tehdyistä siirroista. Ensimmäinen keräilysiirto C30 oli 31 523 602 euroa ja toinen, C31, 5 722 823 euroa lisää. Molemmat käytettiin Brysselin D4- ja D5-rakennusten ennakkomaksuihin.

Tärkeimmät keräilysiirtojen määrärahojen lähteet sekä pääasialliset syyt niiden olemassaoloon esitetään jäljempänä taulukossa 8.

Taulukko 6

Alustavien määrärahojen käyttö kiinteistötoimiin

Kohdasta Kohtaan Vastaanottavan kohdan nimike Alustavista määrärahoista siirretty määrä Muut kohtaan siirretyt määrärahat Alkuperäiset määrärahat Määrärahat siirron jälkeen Siirto 2009 2003 Kiinteän omaisuuden hankinta 5 750 000 — — 5 750 000 C5 4 500 000 — 4 500 000 C18 Luku 104 2003 Kiinteän omaisuuden hankinta 15 500 000 — — 15 500 000 C18 2003 yht. 25 750 000 43 125 000 — 68 875 000 2009 2008 Muut kiinteistömenot 550 000 — 2 286 887 C5 3 900 000 — 3 900 000 C10 2008 yht. 4 450 000 3 200 000 1 736 887 9 386 887 2007/04 Tilojen kunnostus: tiedotustoimistot 300 000 — C5 2007/04 yht. 300 000 — 2 000 000 2 300 000 Luku 100 2001/03 Pitkäaikaisista vuokrasopimuksista aiheutuvat maksut: Bryssel 7 203 580 — 7 203 580 C19 Luku 104 2001/03 Pitkäaikaisista vuokrasopimuksista aiheutuvat maksut: Bryssel 900 000 — 900 000 C30 2001/03 Yht. 8 103 580 39 142 845 1 136 000 48 382 425 Alustavista määrärahoista siirretyt määrärahat yht. 38 603 580





Taulukko 7

Kiinteistötoimiin siirretyt määrärahat yhteensä

Kohtaan Nimike Siirretty määrä Alkuperäiset määrärahat Määrärahat siirron jälkeen Siirto 2001/03 Pitkäaikaisista vuokrasopimuksista aiheutuvat maksut: Bryssel 47 246 425 1 136 000 48 382 425 keräilysiirto (C30, C31) ja C19 2003 Kiinteän omaisuuden hankinta 68 875 000 — 68 875 000 C5, C18 2007/04 Tilojen kunnostus: tiedotustoimistot 300 000 2 000 000 2 300 000 C5 2008 Muut kiinteistömenot 7 650 000 1 736 887 9 386 887 C5, C10 Yht. 124 071 425 4 872 887





Taulukko 8

C30- ja C31-keräilysiirtojen pääasialliset lähteet

Lähde Määrä [€] % Tärkeimmät syyt Hallinnosta johtuvat juoksevat menot 13 061 673 35 % Säästöt televiestintä-, tietotekniikka- ja postikuluissa sekä viralliseen lehteen liittyvissä kuluissa; vierailijoita koskevaa uutta säännöstöä sovellettiin viime vuonna vain puolen vuoden ajan Henkilöstö 8 141 800 22 % Rekrytointiaste on ollut odotettua alhaisempi, uusien henkilöstösääntöjen vaikutus Kiinteistöt 6 883 000 18 % Ml. 2,8 miljoonan euron säästö vuokrakuluissa kiinteistöjen hankinnan seurauksena; vakuutusmaksujen takaisinmaksu Alustavat määrärahat 5 805 052 16 % Ennakoimattomien menojen ja tiedotuspolitiikan alustavien määrärahojen saldo Toimielimen jäsenet 2 148 600 6 % Hieman odotettua alhaisempi läsnäoloaste ja tekniset ylijäämät Muut 1 206 300 3 % — Yhteensä 37 246 425 100 %

1.6.3. Tiedotustoimet

Kuten taulukosta 3 käy ilmi, alustavista määrärahoista otettiin siirroilla C13 ja C26 tiedotustarkoituksiin yhteensä 3 600 000 euroa uuden D5-rakennuksen audiovisuaalikeskuksen audiovisuaalisten laitteiden hankintaan sekä Internet-television prototyyppihankkeen käynnistämiseen.

1.6.4. Muut siirrot

Muiden vuonna 2006 tehtyjen siirtojen perustelut esitetään taulukossa 9. Näiden siirtojen määrä oli yhteensä 14 878 275 euroa.

Taulukko 9

Muut kuin alustavista määrärahoista kiinteistö- tai tiedotustoimia varten tehdyt siirrot

Alamom./alakohta Siirretty määrä Tarkoitus Siirto 402 1 637 658 parlamentin on otettava huomioon, että tukea vuonna 2006 hakevien Euroopan tason poliittisten puolueiden määrä on lisääntynyt C1 442 41 300 Euroopan parlamentaariselle yhdistykselle aiemmin myönnettyjen maksuosuuksien yhdistäminen yhdeksi kokonaissummaksi C3 Luku 1 003 317 jatkotoimenpide aiemmin tämän vuoden aikana hyväksytylle siirrolle C1/2006 C6 2102/07 400 000 Streamline-hankkeen ensimmäisen vaiheen toteutuksen aiheuttamien lisämenojen kattaminen C9 1402/01 6 200 000 odotettavissa olevat lisätarpeet, jotka johtuvat tulkkauspyyntöjen ennakoitua suuremmasta määrästä ja virkamatkakulujen mukauttamisesta C11 102 120 000 entisten parlamentin jäsenten toimikauden päättymiseen liittyviä korvauksia koskevat lisäpyynnöt C12 1220 35 000 henkilöstösääntöjen 50 artiklan soveltaminen (15) C14 2026/03 1 161 000 Brysselin turvallisuustason nostamiseksi toteutettavasta palvelujen laajentamisesta aiheutuvat lisäkulut C15 3200/08 107 000 komission kanssa järjestettävän tiedotustoimistojen turvallisuustarpeita koskevan tarjouskilpailun lisäkulut C16 2102/03 108 000 lisäkulut kymmenen monikielisen interaktiivisen päätteen asentamisesta kokeiluluonteisesti Brysseliin C17 1613 120 000 lisäkulut virkamiesten virkamatkapäivärahojen korotuksesta neuvoston hyväksyttyä uudet säännöt C20 3000/01 650 000 2024/03 600 000 Brysselissä energiankulutuksen lisääntymisestä ja energianhinnan voimakkaasta kohoamisesta aiheutuneet lisäkulut C21 1420/01 600 000 käännettävän sivumäärän ja käännöskustannusten kasvamisesta johtuvat lisäkulut C22 1420/02 1 100 000 2370/01 100 000 uusiin tiloihin siirtymisestä aiheutuneet lisäkulut C23 3040 180 000 toimielimen virallisten kokousten ja työkokousten virvoketarjoilusta aiheutuneet kulut C25 105 150 000 Euroopan parlamentin jäsenten kielikursseista aiheutuneet kulut C27 1004/02 365 000 jäsenten uusien virkamatkojen hyväksymisestä aiheutuneet lisäkulut C28 1032 200 000 useiden jäsenten kuolemasta aiheutuneet lisäkulut C29 Yht. 14 878 275

1.7. Peruuntuneet määrärahat

Määrärahoja peruutettiin yhteensä 15 274 568 euroa.

2. VARAINHOITO

Taulukossa 10 esitetään luvuittain, kuinka vuoden 2006 lopulliset määrärahat käytettiin verrattuna varainhoitovuoteen 2005.

Vuodesta 2006 lähtien käyttöön otettiin uusi, huomattavasti tarkistettu nimikkeistö. Taulukossa 10 vuoden 2005 määrärahat esitetään vuoden 2006 nimikkeistön mukaisina.

Taulukko 10

Lopullisten määrärahojen kehitys vuosina 2006 ja 2005

Luku Nimike 2005 [€] 2006 [€] Muutos [€] Muutos % 10 Toimielimen jäsenet 137 720 744 135 807 540 –1 913 204 –1 % 12 Virkamiehet ja väliaikaiset toimihenkilöt 401 391 310 434 244 341 32 853 031 8 % 14 Muu henkilöstö ja ulkoiset palvelut 82 855 725 95 661 048 12 805 323 15 % 16 Toimielimen henkilöstöä koskevat muut menot 7 968 679 10 847 308 2 878 629 36 % Osasto 1 Toimielimen henkilöstö 629 936 458 676 560 237 46 623 779 7 % 20 Kiinteistöt ja niiden liitännäiskulut 276 089 079 256 044 533 –20 044 546 –7 % 21 Tietojenkäsittely, laitteet ja irtain omaisuus: hankinta, vuokraus ja ylläpito 88 916 473 101 593 057 12 676 584 14 % 23 Hallinnosta johtuvat juoksevat menot 12 788 392 10 962 220 –1 826 172 –14 % Osasto 2 Kiinteistöt, irtain omaisuus, laitteet ja sekalaiset hallinnosta johtuvat menot 377 793 944 368 599 810 –9 194 134 –2 % 30 Kokoukset ja konferenssit 23 111 200 26 882 835 3 771 635 16 % 32 Asiantuntemus ja tiedotus: hankinta, arkistointi, tuotanto ja levitys 47 623 580 57 712 477 10 088 897 21 % Osasto 3 Toimielimen suorittamista yleisistä tehtävistä aiheutuvat menot 70 734 780 84 595 312 13 860 532 20 % 40 Tiettyjen toimielinten ja elinten erityismenot 54 770 000 57 934 341 3 164 341 6 % 42 Parlamentin jäsenten avustajiin liittyvät menot 130 609 540 133 689 000 3 079 460 2 % 44 Jäsenten ja entisten jäsenten kokoukset ja muu toiminta 180 000 221 300 41 300 23 % Osasto 4 Toimielimen suorittamista erityistehtävistä aiheutuvat menot 185 559 540 191 844 641 6 285 101 3 % Osasto 10 Muut menot — — — — Yhteensä 1 264 024 722 1 321 600 000 57 575 278 5 %

Lukujen lopulliset määrärahat jakautuivat kuvan 1 mukaisesti.

Neljän luvun määrärahat yhteenlaskettuna muodostivat lopullisista määrärahoista yli 70 %. Ne ovat seuraavat: luku 12 ”Virkamiehet ja väliaikaiset toimihenkilöt”, luku 20 ”Kiinteistöt ja niiden liitännäiskulut”, luku 10 ”Toimielimen jäsenet” sekä luku 42 ”Parlamentin jäsenten avustajiin liittyvät menot”.

Vuonna 2006 luotiin nimikkeistön uudistamisen yhteydessä kolme lukua, jotka muodostavat osaston 4: luku 40 ”Tiettyjen toimielinten ja elinten erityismenot”, luku 42 ”Parlamentin jäsenten avustajiin liittyvät menot” sekä luku 44 ”Jäsenten ja entisten jäsenten kokoukset ja muu toiminta”.

2.1.1. Luku 10 ”Toimielimen jäsenet”

Luvun osuus oli 10 % vuoden 2006 talousarviosta.

53 % menoista syntyi alamomentilla 1004 ”Matka- ja oleskelukulut kokouksiin osallistuttaessa ja liitännäiskulut” ja 25 % alamomentilla 1006 ”Yleiset kulukorvaukset”.

Tässä luvussa tilanne pysyi vuosien 2005 ja 2006 välillä kohtalaisen vakaana.

Alamomentin 1004 alkuperäinen määräraha oli 73 151 000 euroa ja lopullinen määräraha 72 016 000 euroa. Määrästä katettiin jäsenten matka- ja oleskelukulut kokouksiin osallistuttaessa ja liitännäiskulut: istunnot, valiokuntien tai niiden valtuuskuntien kokoukset, poliittisten ryhmien kokoukset (alakohta 1004/01) sekä AKT–EU-yleissopimuksessa ja parlamentaarista Euro–Välimeri-foorumia koskevassa sopimuksessa määritettyjen parlamentin valtuuskuntien tai tarkoitettujen elinten kokoukset (alakohta 1004/02).

Vuonna 2006 jäsenet tekivät 12 655 täysistuntomatkaa Strasbourgiin ja Brysseliin, 17 741 valiokuntamatkaa Brysseliin ja 5 400 matkaa poliittisten ryhmien kokouksiin Brysseliin. Matkoja valiokuntakokouksiin parlamentin tavanomaisten toimipaikkojen ulkopuolelle tehtiin 1 038 ja tavanomaisten toimipaikkojen ulkopuolisiin poliittisten ryhmien kokouksiin 1 048. Lisäksi parlamentin valtuuskuntakokouksiin tehtiin 1 020 matkaa.

2.1.2. Luku 12 ”Virkamiehet ja väliaikaiset toimihenkilöt”

Luvun osuus oli 33 % vuoden 2006 talousarviosta.

Kasvu vuoden 2005 talousarviosta – 8 % – voidaan tämän luvun kohdalla selittää suurelta osin palkankorotuksilla, ylennyksillä ja ura-alueen sisäisillä korotuksilla, muutoksilla budjettivallan käyttäjän hyväksymään henkilöstötaulukkoon sekä tiettyjen väliaikaisten toimien palkkaluokkien uudelleen määrittämisellä.

Tässä luvussa 96 % menoista syntyi alamomentilla 1200 ”Virkamiehet ja väliaikaiset toimihenkilöt: palkat ja palkanlisät”. Vuonna 2006 ilmoitettiin avoimeksi 505 virkaa; hallintoon rekrytoitiin 413 virkamiestä ja väliaikaista toimihenkilöä ja poliittisiin ryhmiin 33. Pääsihteeristössä työskenteli vuonna 2006 noin 5 000 virkamiestä ja väliaikaista toimihenkilöä. Henkilöstö pääosastoittain jaoteltuna esitetään taulukossa 11.

Taulukko 11

Henkilöstö pääosastoittain jaoteltuna

Henkilöstösääntöjen alaisen henkilöstön tilanne 1.1.2007

Pääosasto Henkilöstö % Käännös- ja julkaisutoiminnan PO 1 305 26 % Infrastruktuurin ja tulkkauksen PO 807 16 % Johdon PO 617 12 % Tiedotuksen PO 576 11 % Sisäasioiden PO 358 7 % Henkilöstöasioiden PO 329 6 % Ulkoasioiden PO 153 3 % Varainhoidon PO 144 3 % Oikeudellinen yksikkö 74 1 % Muut 730 14 % Yhteensä 5 093 100 %

Alamomentin 1200 alkuperäinen määräraha oli 452 168 775 euroa ja lopullinen määräraha 418 825 076 euroa. Syyt määrärahojen vähentämiseen vuoden aikana selvitetään seuraavassa.

Ensinnäkin (pääsihteeristössä olevien) EUR-10-laajentumisvirkojen määrä oli kohonnut vuoden 2006 lopussa 87 prosenttiin. Näin ollen näihin virkoihin ennakkoarviossa sovellettava vähennys (15 prosenttia) vastannee pitkälti todellisuutta. Muiden avointen virkojen määrät olivat kuitenkin odotettua suuremmat (10 prosenttia eikä kiinteämääräiseksi vähennykseksi asetettu 7 prosenttia). Avointen virkojen määrät putosivat jonkin verran pääsihteeristössä, mutta poliittisissa ryhmissä ne olivat edelleen epätavallisen korkeita, ja ryhmillä oli vaikeuksia sekä laajentumisesta aiheutuvien virkojen täyttämisessä että uusien henkilöstösääntöjen edellyttämissä huomattavasti vaativammissa valintamenettelyissä. Poliittisten ryhmien avoimet virat olivat vuoden lopussa 3,5 % kaikista viroista.

Lisäksi oli otettava huomioon uusien henkilöstösääntöjen vaikutukset. Vuoden 2006 ennakkoarvio laadittiin aikana, jolloin toimielimellä oli vasta vähän kokemuksia uusista henkilöstösäännöistä, jotka aiheuttivat paljon muutoksia (monet niistä heikennyksiä) liitännäiskorvausten ja etuuksien aloilla. Myöhempien kokemusten valossa näiden muutosten heikentävää vaikutusta aliarvioitiin, joten todellinen kulutus oli ennakoitua alhaisempaa.

Kolmanneksi vuoden 2006 ennakkoarvio laadittiin vanhan talousarvionimikkeistön perusteella. Kuhunkin vanhan nimikkeistön alamomenttiin ennakoimattomien henkilöstömenojen kattamiseksi luodut liikkumavarat on koottu uuteen alamomenttiin 1200. Tämä on siirtymäkauden ilmiö, koska uuden rakenteen avulla näitä liikkumavaroja pitäisi pystyä alentamaan.

2.1.3. Luku 14 ”Muu henkilöstö ja ulkoiset palvelut”

Luvun osuus oli 7 % vuoden 2006 talousarviosta.

15 prosentin nousu vuodesta 2005 johtui suuressa määrin bulgarialaisten ja romanialaisten sopimussuhteisten toimihenkilöiden palvelukseen ottamisen jatkamisesta EUR-2-laajentumista silmällä pitäen.

Suurin osa luvun menoista syntyi kahdella alamomentilla: alamomentti 1402 ”Konferenssitulkit” (45 % luvusta) ja alamomentti 1400 ”Muu henkilöstö” (29 % luvusta).

Alamomentin 1402 määrärahat olivat alun perin 29 590 000 euroa. Lopulliset määrärahat olivat 45 153 200 euroa. Tämä kattaa muun muassa parlamentin käyttämien ylimääräisten konferenssitulkkien palkkiot, sosiaalimaksut, matkakulut ja päivärahat, menot edellä mainittuihin kokouksiin palkattavista konferenssitoimitsijoista, -teknikoista ja -apulaisista sekä muiden toimielinten virkamiehinä tai väliaikaisina toimihenkilöinä työskentelevien tulkkien palvelut parlamentille ja toimielinten välisen yhteistyön kielten alalla.

Vuoden 2006 kahdentoista kuukauden aikana järjestettyjen tulkkauskokousten kokonaismäärä oli 4 180 kolmella työskentelypaikkakunnalla ja 218 kolmen toimipaikan ulkopuolella. Tämä tarkoittaa 91 443 tulkkauspäivää, jolloin lisäystä on 7 % vuoteen 2005 nähden. Tästä määrästä 45 723 päivää katettiin turvautumalla ulkopuolisten konferenssitulkkien palveluksiin.

Alamomentilta 1400 osoitetaan määrärahoja pääasiassa sopimussuhteista henkilöstöä ja ylimääräisiä istuntotoimihenkilöitä varten. Määrärahajärjestelyihin on tehty muutoksia, koska Euroopan yhteisöjen muuta henkilöstöä koskevien palvelussuhteen ehtojen 3b artiklan mukaisesti palvelukseen otettavan sopimussuhteisen henkilöstön lisäksi ylimääräisiä istuntotoimihenkilöitä koskeva aiempi järjestely lakkautettiin 1. tammikuuta 2007 lähtien. Lisäksi talousarvio kattaa 136 romanialaista ja bulgarialaista toimihenkilöä ja 136 työntekijää, jotka on otettu palvelukseen muuta henkilöstöä koskevien palvelussuhteen ehtojen 3a artiklan mukaisesti.

2.1.4. Luku 16 ”Toimielimen henkilöstöä koskevat muut menot”

Luvun osuus oli 1 % vuoden 2006 talousarviosta.

Vuodesta 2005 vuoteen 2006 tapahtunut 36 %:n kasvu johtui pääasiasta lasten päiväkodista ja lastentarhoista Brysselissä.

Luvun lopullisista määrärahoista 45 % koskee alamomenttia 1654 ”Lasten päiväkoti ja muut lastentarhat”, 28 % alamomenttia 1612 ”Ammatillinen koulutus” ja 10 % alamomenttia 1613 ”Ammatillinen täydennyskoulutus: virkamatkakulut”.

Alamomentin 1654 määrärahat olivat alun perin 7 508 708 euroa. Lopulliset määrärahat olivat 4 543 708 euroa. Alamomentin 1654 alakohdan 01 ”Lasten päiväkoti ja muut lastentarhat: parlamentin Brysselissä toimivan päiväkodin ja lapsiparkin ulkopuolinen hallinto ja liitännäiskulut” määrärahat ovat nousseet tasaisesti uuden Brysselin Wayenbergin päiväkodin menojen vuoksi.

Alamomentin 1612 määrärahat olivat alun perin 2 640 000 euroa. Lopulliset määrärahat olivat 3 045 000 euroa. Vuonna 2006 tästä määrästä katettiin:

— toimielinten yhdessä järjestämät täydennys- tai uudelleenkoulutuskurssit, kielikurssit mukaan lukien. Määrärahasta katettiin perustelluissa tapauksissa osittain toimielimen sisäiset kurssit. Brysselissä järjestettävät kielikurssit olivat avoimia myös Brysselissä toimiville parlamentin jäsenten avustajille,

— opetusmateriaalin hankinnasta tai valmistelusta aiheutuneet kulut sekä kulut, jotka aiheutuvat koulutusohjelmien suunnittelua ja toteuttamista koskevien asiantuntijaselvitysten tekemisestä,

— ammatilliset kurssit, joilla pyritään lisäämään tietoisuutta vammaisia koskevista asioista, sekä tasa-arvoa ja uraneuvontaa koskevat koulutustoimet, erityisesti taidonarvioinnin,

— virkamatkakulut.

Vuonna 2006 täydennyskoulutuksena järjestettiin muun muassa 5 862 kielikurssia, 2 720 atk-kurssia ja 864 taloushallinnon kurssia ja Euroopan yhteisöjen henkilöstökoulutuskeskus järjesti 300 muuta kurssia.

Alamomentin 1613 määrärahat olivat alun perin 975 000 euroa. Lopulliset määrärahat olivat 1 095 000 euroa. Alamomentilta rahoitetaan virkamatkoja täydennyskoulutuksen yhteydessä. Näiden kustannukset kasvoivat neuvoston asetuksen (EY, Euratom) N:o 1066/2006 (16) mukaisesti käyttöön otetun uuden päivärahan vuoksi.

Koska uuden tiedotuspolitiikan myötä tiedotustoimistojen merkitys jatkuvasti kasvaa ja koska budjettivallan käyttäjä on lisännyt niiden henkilöresursseja, tiedotuksen pääosasto on kehittänyt kyseiselle henkilöstölle koulutusohjelman, johon sisältyy tutustumisjaksoja toimielimen toimintaan Brysselissä. Myös puhemiehistön hyväksymä koulutuspolitiikan uudistus johti virkamatkojen määrän yleiseen kasvuun.

2.1.5. Luku 20 ”Kiinteistöt ja niiden liitännäiskulut”

Luvun osuus oli 19 % vuoden 2006 talousarviosta.

Vuodesta 2005 tapahtunut 7 %:n lasku johtui momentin 200 ”Kiinteistöt” määrärahojen vähennyksestä.

Luvun menoista 27 % syntyi alamomentilla 2003 ”Kiinteän omaisuuden hankinta”, 19 % alamomentilla 2001 ”Pitkäaikaisista vuokrasopimuksista aiheutuvat maksut”, 14 % alamomentilla 2000 ”Vuokrat” ja 13 % alamomentilla 2026 ”Kiinteistöjen turvallisuus ja valvonta”. Muut menot aiheutuivat pääasiassa siivouksesta ja ylläpidosta (alamomentti 2022), tilojen kunnostuksesta (alamomentti 2007) sekä energiankulutuksesta (alamomentti 2024).

Alun perin alamomentilla 2003 oli vain p.m.-merkintä; lopulliset määrärahat olivat 68 875 000 euroa. Määrärahasta katettiin Winston Churchill (WIC), Salvador de Madariaga (SDM) ja IPE3 -rakennusten hankinta Strasbourgissa sekä parlamentin Nikosian tiedotustoimiston tilojen hankinta.

Alamomentin 2001 määrärahat olivat alun perin 1 136 000 euroa. Lopulliset määrärahat olivat 48 382 425 euroa. Määrästä rahoitettiin Brysselin D4- ja D5-rakennusten vuotuinen ennakko.

Alamomentin 2000 määrärahat olivat alun perin 39 426 776 euroa. Lopulliset määrärahat olivat 36 346 776 euroa. Strasbourgissa sijaitsevien WIC -, SDM – ja IPE 3 -rakennusten hankinnan vuoksi alamomentilla vuokriin varattuja määrärahoja säästyi vuoden 2006 viimeisellä neljänneksellä (2 255 000 euroa). Myös Kööpenhaminan, Haagin, Nikosian ja Vallettan kiinteistöjen hankinnasta syntyi säästöjä vuokramenoissa (500 000 euroa). Varsovan tilojen viivästynyt käyttöönotto johti ennakoitua alhaisempiin menoihin (130 000 euroa); käyttötarkoitukseen sidottujen tulojen käyttö mahdollisti sen, että vuoden 2006 määrärahasta vapautettiin 120 000 euroa.

Alamomentin 2007 määrärahat olivat alun perin 11 415 000 euroa. Lopulliset määrärahat olivat 19 295 000 euroa. Määrä käytettiin kunnostustöihin Brysselissä, muun muassa itsepalveluravintolan kunnostukseen, vammaisten palvelujen parantamiseen ja ASP-rakennuksen sisääntuloaulan ja ASP- ja D4/D5-rakennusten välisen yhdyskäytävän rakentamiseen.

2.1.6. Luku 21 ”Tietojenkäsittely, laitteet ja irtain omaisuus: hankinta, vuokraus ja ylläpito”

Luvun osuus oli 8 % vuoden 2006 talousarviosta.

Vuodesta 2005 tapahtunut 14 prosentin nousu johtuu pääasiassa määrärahojen lisääntymisestä kahdella momentilla: momentti 210 ”Atk- ja telelaitteisiin, atk:n ja televiestinnän käyttöön ja atk- ja telepalveluihin liittyvät menot” sekä momentti 214 ”Tekniset tarvikkeet ja laitteistot”. Olennainen määrärahakehitys vuosien 2005 ja 2006 välillä johtuu seuraavista päätekijöistä:

Alamomentti 2100:

— Brysselin ja Strasbourgin rakennusten kaapelointien uusiminen, tiedotustoimistojen kaapelointi, Brysselin rakennusten puhelinasennukset sekä televisiolähetyksiin ja videokonferensseihin liittyvät asennukset, atk-keskuksen valmiuksien lisääminen ja sähköpostiin liittyvä kehitys

— toimistotarvikehuollon kustannusten valvonnan parantaminen

— ELVIS-koneäänestys- ja tiedotusjärjestelmää koskeva hanke istuntosalin uudenaikaistamiseksi istuntosaleissa käytäviä äänestyksiä koskevan tiedotusjärjestelmän yhteydessä; uudet videopalvelut, Internet-lähetykset jne., sähköisen allekirjoitusjärjestelmän käyttöönotto jne.

Alamomentti 2102:

— atk-keskuksen toimintamahdollisuuksien kasvattaminen; uusi asiakirjojen hallinnointiin kehitetty ohjelmistopaketti; lisätuki tavarantoimittajille

— ylläpidon vuotuinen lisäys edellisenä varainhoitovuonna kehitettyjen sovellusten aiheuttamien ylläpidon lisäystarpeiden seurauksena

— odotettua alhaisempi tukipyyntöjen määrä avoimen lähdekoodin ohjelmistojen käytössä, koska sovellusten kehittämiselle asetettiin tarkat tekniset kehykset ja parhaiden käytäntöjen mukaiset säännöt.

Tässä luvussa 39 % menoista aiheutuu alamomentilla 2100 ”Laitteiden ja ohjelmistojen hankinta, huolto ja ylläpito sekä niihin liittyvät työt”, 30 % alamomentilla 2102 ”Ohjelmistojen ja järjestelmien käytössä, kehittämisessä ja ylläpidossa käytetyt ulkoiset palvelut” ja 22 % momentilla 214 ”Tekniset tarvikkeet ja laitteistot”.

Alamomentin 2100 määrärahat olivat alun perin 38 090 062 euroa. Lopulliset määrärahat olivat 39 382 062 euroa. Määrärahasta katettiin lähinnä menot, jotka liittyvät toimielimen laitteistojen ja ohjelmistojen hankintaan, vuokraukseen, huoltoon ja ylläpitoon, sekä niihin liittyvät työt. Kyse oli erityisesti atk-keskuksen järjestelmiin ja televiestintäjärjestelmiin, osastojen ja poliittisten ryhmien atk-palveluihin sekä koneäänestykseen tarvittavista laitteistoista ja ohjelmistoista.

Alamomentin 2102 määrärahat olivat alun perin 29 099 829 euroa. Lopulliset määrärahat olivat 30 607 829 euroa. Määrärahasta katettiin pääasiassa menot atk-palvelukeskuksilta ja atk-konsulteilta saadusta ulkopuolisesta avusta atk-keskuksen ja verkon käytössä, sovellusten tuottamisessa ja ylläpidossa, käyttäjätuessa (jäsenet ja poliittiset ryhmät mukaan lukien), selvitysten toteuttamisessa sekä teknisten asiakirjojen laatimisessa ja julkaisussa.

Alamomentin 2140 määrärahat olivat alun perin 21 567 116 euroa. Lopulliset määrärahat olivat 22 314 166 euroa. Määrärahasta katettiin muun muassa D5-rakennuksen audiovisuaalikeskuksen teknisten tarvikkeiden ja laitteiden hankinta, vuokraaminen, kunnossapito ja korjaaminen.

2.1.7. Luku 23 ”Hallinnosta johtuvat juoksevat menot”

Luvun osuus oli 1 % vuoden 2006 talousarviosta.

14 prosentin lasku luvussa vuodesta 2005 vuoteen 2006 johtui pääasiassa momentin 230 ”Paperi- ja toimistotarvikkeet ja erilaiset kulutustavarat” ja momentin 236 ”Kirjeenvaihdon postimaksut ja toimitusmaksut” määrärahojen laskusta.

Luvun menoista 62 % syntyi momentilla 235 ”Televiestintä” ja 19 % momentilla 230 ”Paperi- ja toimistotarvikkeet ja erilaiset kulutustavarat”.

Momentin 235 määrärahat olivat alun perin 8 275 000 euroa. Lopulliset määrärahat olivat 6 850 000 euroa. Momentin 235 määräraha käytettiin muun muassa EPINET HD -verkon nopeuden kasvattamiseen 10 gigabittiin/s., Internet-yhteyksien tehokkuuden lisäämiseen ja poliittisten ryhmien puhelinkuluihin. Neuvotteluja käytiin kiinteään hintaan perustuvasta kaistanleveyksien kasvattamisesta sekä Internet-yhteyksiä että tiedotustoimistoja varten eikä etäkäyttöpalveluita enää käytetty.

Momentin 230 määrärahat olivat alun perin 3 132 220 euroa. Lopulliset määrärahat olivat 1 891 220 euroa.

2.1.8. Luku 30 ”Kokoukset ja konferenssit”

Luvun osuus oli 2 % vuoden 2006 talousarviosta.

Kasvu vuodesta 2005 vuoteen 2006 (21 %) johtui momentin 300 ”Henkilöstön virkamatkakulut” ja momentin 304 ”Kokouksista aiheutuvat sekalaiset kulut” menojen kasvusta. Momentin 304 muutos johtui uusien alakohtien luomisesta osana nimikkeistön muutosta. Vuonna 2005 meno katettiin alamomentilta 1004 ”Matka- ja oleskelukulut kokouksiin osallistuttaessa ja liitännäiskulut”.

Luvun määrärahoista 78 % on tarkoitettu pääasiassa momentille 300 ”Henkilöstön virkamatkakulut”.

Momentin 300 määrärahat olivat alun perin 20 867 935 euroa. Lopulliset määrärahat olivat 21 067 935 euroa. Määrärahasta katettiin matkustuskulut, päivärahat sekä muut virkamatkan suorittamiseen liittyvät liitännäiskulut tai poikkeukselliset kulut, matkalippuihin ja varauksiin liittyvät kulut mukaan luettuina.

Vuonna 2006 järjestettiin 27 824 virkamatkaa. Virkamatkapäiviä oli 87 973. Useimmat virkamatkoista olivat matkoja parlamentin kolmen toimipaikan välillä (Bryssel 5 278 virkamatkaa, Strasbourg 19 932 virkamatkaa ja Luxemburg 2 134 virkamatkaa).

2.1.9. Luku 32 ”Asiantuntemus ja tiedotus: hankinta, arkistointi, tuotanto ja levitys”

Luvun osuus oli 4 % vuoden 2006 talousarviosta.

Luvussa vuodesta 2005 vuoteen 2006 tapahtunut 21 prosentin nousu johtuu momentin 324 ”Tuotanto ja levitys” määrärahojen kasvusta.

Luvun menoista 36 % syntyi alamomentilla 3244 ”Vierailijaryhmiin liittyvät järjestelyt, Euroscola ja kolmansien maiden mielipiteenmuokkaajia koskevat kutsut”, 17 % alamomentilla 3242 ”Julkaisu- ja tiedotusmenot sekä menot osallistumisesta julkisiin tapahtumiin” ja 15 % alamomentilla 3248 ”Audiovisuaalisesta tiedottamisesta aiheutuvat menot”.

Alamomentin 3244 määrärahat olivat alun perin 23 920 000 euroa. Lopulliset määrärahat olivat 20 854 382 euroa. Vuoden 2006 aikana Euroopan parlamentti otti vastaan noin 170 000 vierailijaa Brysselissä, Strasbourgissa ja Luxemburgissa.

Alamomentin 3242 määrärahat olivat alun perin 9 870 000 euroa. Lopulliset määrärahat olivat 9 830 032 euroa. Määräraha oli tarkoitettu kattamaan erityisesti tiedotusmateriaalin julkaiseminen, mukaan lukien sähköinen materiaali, sekä tiedotustoiminta ja osallistuminen julkisiin tapahtumiin, näyttelyihin ja messuille Euroopan unionin jäsenvaltioissa ja ehdokasvaltioissa.

Tapahtumia järjestettiin lukuisia, kuten eurooppalainen terrorismin uhrien teemapäivä, johon osallistui 600 nuorta mm. Espanjassa, Ranskassa ja Yhdistyneessä kuningaskunnassa, jalkaväkimiinojen vastainen JUANES-konsertti, johon osallistui noin 1 300 henkeä ja jota tiedotusvälineet esittelivät näyttävästi, sekä näyttely Espanjan ja Portugalin EU:hun liittymisen 20-vuotispäivän kunniaksi, jonka avasivat puhemies Borrell ja puheenjohtaja Barroso sekä pääministerit Zapatero ja Socrates ja joka myös herätti paljon kiinnostusta.

Julkaisuja tuotettiin yli miljoona kopiota, muun muassa Euroopan parlamentin esitteestä otettu uusi painos ja Myrkkyjoen salaisuus -sarjakuva. Lisäksi uusia Internet-sivustoja mainostettiin tarroin, esittein ja julistein.

Alamomentin 3248 määräraha oli alun perin 8 650 000 euroa. Lopullinen määräraha oli 8 501 000 euroa. Määräraha oli tarkoitettu kattamaan muun muassa Internet-televisiotoimintaan liittyvät menot.

Vuoden 2006 kaikki täysistunnot lähetettiin suorana lähetyksenä Internetissä. Lisäksi Internetissä lähetettiin 24 muuta kokousta ja tilaisuutta.

2.1.10. Luku 40 ”Tiettyjen toimielinten ja elinten erityismenot”

Luvun osuus oli 4 % vuoden 2006 talousarviosta.

Luvussa vuodesta 2005 vuoteen 2006 tapahtunut 6 prosentin kasvu johtui momentin 400 ”Poliittisten ryhmien ja sitoutumattomien jäsenten hallinnosta, poliittisesta toiminnasta ja tiedotuksesta johtuvat menot” määrärahojen kasvusta.

Määrärahasta 84 prosenttia liittyy alamomenttiin 4000 ”Poliittisten ryhmien ja sitoutumattomien jäsenten hallinnosta, poliittisesta toiminnasta ja tiedotuksesta johtuvat menot”. Alamomentin määrärahat olivat alun perin 49 622 000 euroa. Lopulliset määrärahat olivat 48 706 000 euroa.

2.1.11. Luku 42 ”Parlamentin jäsenten avustajiin liittyvät menot”

Luvun osuus oli 10 % vuoden 2006 talousarviosta.

Määrärahasta 99,7 prosenttia käytettiin momentilla 422 ”Parlamentin jäsenten avustaminen”. Momentin 422 määrärahat olivat alun perin 136 289 000 euroa. Lopulliset määrärahat olivat 133 689 000 euroa.

Tässä luvussa tilanne pysyi vuosien 2005 ja 2006 välillä kohtalaisen vakaana.

2.1.12. Luku 44 ”Jäsenten ja entisten jäsenten kokoukset ja muu toiminta”

Luvun osuus oli 0,02 % vuoden 2006 talousarviosta.

Luvussa vuodesta 2005 vuoteen 2006 tapahtunut 23 %:n kasvu johtui momentin 442 ”Euroopan parlamentaarisen yhdistyksen kokouksista ja muusta toiminnasta aiheutuvat menot” menojen kasvusta. Momentin 422 osuus oli 55 % tämän luvun menoista. Määrärahat olivat alun perin 80 000 euroa. Lopulliset määrärahat olivat 121 300 euroa.

3. TAVOITTEET JA SAAVUTETUT TULOKSET

Selvityksen tässä osassa tuodaan lyhyesti esiin pääsihteeristön tavoitteet vuodelle 2006 sekä niiden saavuttamiseksi toteutetut toimet. Tavoitteet esitetään kattavammin valtuutettujen tulojen ja menojen hyväksyjien vuotuisissa toimintakertomuksissa.

3.1. Tiedotuspolitiikka

Tähän tavoitteeseen kuuluu Euroopan tulevaisuudesta käytävän keskustelun keskittäminen parlamenttiin, monikielisyyden eteenpäin kehittäminen ja tärkeimpien tiedotushankkeiden eteenpäin vieminen (Internet-televisio, Internet ja vierailukeskus).

Asianomaisten jäsenvaltioiden tiedotustoimistot järjestivät kansalaisfoorumeita Euroopan tulevaisuudesta käytävästä keskustelusta. Tavoitteena oli käynnistää keskustelua, mahdollistaa Euroopan kansalaisten osallistuminen mahdollisimman kattavalta pohjalta, tiedottaa kansalaisten mielipiteistä ja huolenaiheista sekä antaa heille mahdollisuus sanoa sanottavansa Euroopan tulevaisuudesta. Lähestymistavassa keskeistä on alueen tai maan kehityksen kannalta erityisen tärkeiden aiheiden esiin nostaminen. Tavoitteena on ottaa huomioon mahdollisimman laajat piirit – suuri yleisö, Euroopan parlamentin jäsenet, poliitikot paikallisella ja jäsenvaltioiden parlamenttien tasolla, kansalaisyhteiskunnan ryhmittymät ja tiedotusvälineet. Keskusteluja käytiin seuraavista aiheista: Euroopan unionin laajentuminen, globalisaatio ja eurooppalainen yhteiskuntamalli, sosiaali- ja talouspolitiikat, teollisuuden rakennemuutos ja sen vaikutukset, merenkulkuasiat, ihmisten Eurooppaan liittyvät odotukset sekä kasvava tietoisuus parlamentin roolista, EU:n jäsenyys alueellisesta näkökulmasta katsottuna, työmarkkinapolitiikat, kansainvälisen rikollisuuden torjunta, EU:n talousarvio, aluepolitiikka, YMP, tasa-arvo ja koulutus.

Monikielisyydestä voidaan todeta, että parlamentin Internet-sivusto Europarl julkaistaan EU:n 22 virallisella kielellä. Vuonna 2006 kaikki täysistunnot lähetettiin suorana lähetyksenä Internetissä kaikilla EU:n kielillä. Internetin kautta välitettiin myös muita tärkeitä kokouksia ja tilaisuuksia.

Tärkeitä tiedotushankkeita ovat: EP:n Internet-televisiokanava, vierailukeskus ja uuden D5-rakennuksen audiovisuaalisen laitteiston asentaminen; näitä toimenpiteitä vietiin tehokkaasti eteenpäin ja niissä saavutettiin suurta edistystä.. Kaikkiin tehtäviin liittyi monimutkaista ja yksityiskohtaista suunnittelua, kuten pitkällisten tarjouskilpailumenettelyjen käynnistäminen ja yksityiskohtaiset raportit päätöksentekoprosesseista.

3.2. Laajentuminen

Tähän tavoitteeseen sisältyi etenkin henkilöstön ja varsinkin kaikista kymmenestä uudesta jäsenvaltiosta tulevien lingvistien rekrytoinnin loppuun saattaminen sekä Bulgarian ja Romanian onnistuneen integroinnin edistäminen.

Virkamiesten ja väliaikaisen henkilöstön rekrytointi 10 uudelle jäsenvaltioille varattuihin virkoihin on edennyt siten, että vuodesta 2003 lähtien on perustettu noin 1 000 virkaa, joista 87 % täytettiin vuoden 2006 loppuun mennessä (17). EUR-2-laajentumista varten vuonna 2006 perustettiin 113 virkaa, jotka on kaikki täytetty. Näin pystyttiin täyttämään välittömät henkilöstötarpeet, jotka aiheutuivat 53 bulgarialaisen ja romanialaisen tarkkailijan osallistumisesta Euroopan parlamentin kokouksiin koko vuoden 2006 ajan.

Tulkkauksessa kymmenen uuden jäsenvaltion kielipalvelutarpeet olivat vuonna 2006 tyydyttävällä tasolla ja täysistuntojen osalta kattavia. Palvelu vastasi kysyntää poliittisille ryhmille varattujen viikkojen aikana, mutta oli vielä riittämätön valiokuntien ja valtuuskuntien kokousviikkojen aikana. Etenkin latvian, slovakian ja slovenian kielissä oli toteutettava väliaikaisjärjestelyitä voimavarojen jakamiseksi tulkkipulan vuoksi. Maltankielisten pätevien tulkkien rekrytointi oli myös vaikeaa. Yleensä täysistuntoihin onnistuttiin saamaan riittävästi freelance-tulkkeja, mutta kaikkia kielen tulkkaustarpeita ei pystytty täyttämään.

Käännösvirkojen täyttöaste EUR-10-maiden yksiköissä nousi noin 80 %:iin. Siksi voidaan katsoa, että 20-kieliseen järjestelmään siirtymisessä on onnistuttu: kaikki EUR-10-laajentumisen jälkeen tulleet uudet kielet ovat nyt – maltaa lukuun ottamatta – täysin katettuja. Yleensä täysistunto- ja valiokuntien asiakirjojen maltankieliset käännökset saadaan ajoissa. Maltan kääntäjien rekrytoinnin odotetaan pääsevän tyydyttävälle tasolle kevään 2007 lopussa. Romanian käännösyksikössä 60 % työntekijöistä ja Bulgarian yksikössä 50 % koostuu tavanomaisesta yksikköjen lisähenkilöstöstä, jotka on palkattu sopimussuhteisina. Lisäksi EU:n toimielinten tulkkauspalvelut jakavat luettelon hyväksytyistä freelance-tulkeista kummankin kielen osalta.

Kiinteistöjen kohdalla Strasbourgissa ja Brysselissä toteutetut toimet istuntosalien, kokoustilojen sekä uusien jäsenten ja avustajien toimistotilojen mukauttamiseksi jatkuivat suunnitelmien mukaisina. Nikosiasta hankittiin kiinteistö Eurooppa-taloa varten. Bukarestissa ja Sofiassa avattiin pienimuotoisia sivutoimipisteitä, joiden tilojen vuokrasopimukset allekirjoitettiin vuonna 2005.

3.3. EU:n säädöskäytännön parantaminen

Tähän tavoitteeseen sisältyi säädöskäytännön parantamiseen tähtäävien uudistusten toteuttaminen, vaikutustenarviointitutkimusten tilaaminen ja lainsäädännön yksinkertaistamishankkeiden tukeminen.

Vuonna 2003 käynnistetty ”Pelin tehostamishanke” on yksi Euroopan parlamentin kunnianhimoisimpia hallinnollisia uudistuksia. Sen johdosta parlamentin valiokuntien tukirakenteita järjestettiin uudelleen (luotiin kaksi pääosastoa, perustettiin poliittisia aihepiiriosastoja, mahdollistettiin asiantuntijabudjettien käyttö ja hankeryhmät), perustettiin asiakirjatoimisto, joka vastaa tekstien tarkastamisesta, ja lisättiin kirjaston voimavaroja.

Vuoden 2006 lopussa parlamentin työskentelyä tukeva koneisto mahdollisti sen, että parlamentti saattoi vastata valtansa ja vastuunsa lisäystä koskeviin haasteisiin. Lukuisten mukautusten jälkeen säädöskäytännön parantamishanketta voidaan pitää loppuun saatettuna.

3.4. Varainhoidon parantaminen

Tämä tavoite koski taloushallinnon toimijoiden koulutuksen lisäämistä, itsearvioinnin ja sisäisen tarkastuksen toimien perusteella tehtyjen toimintasuunnitelmien toteuttamista, varainhoitoa koskevien säännösten mahdollisia parannuksia ja jäsenten asemaa koskevien sääntöjen voimaantuloa vuonna 2009.

Taloushallinnon toimijoille järjestettiin vuonna 2006 sekä monialaisia että aihepiirikohtaisia koulutusmoduuleita. Monialaiset moduulit käsittivät johdantojaksoja ja yleisiä periaatteita koskevia kursseja, kun taas aihepiirikohtaiset moduulit koskivat esimerkiksi talousarviomenettelyä, julkisia hankintoja, sisäistä valvontaa ja itsearviointia, talousarvion toteuttamista koskevaa säännöstöä ja alv-kohtelua. Lisäksi tarjottiin erityiskoulutusta parlamentissa käytettävästä varainhoitosovelluksesta.

Pääsihteerin pääasiallisena valtuutettuna tulojen ja menojen hyväksyjänä hyväksymää toimintasuunnitelmaa ajantasaistetaan vuosittain valtuutettujen tulojen ja menojen hyväksyjien vuosikertomusten ja sisäisen tarkastajan kertomusten perusteella. Näissä toimintasuunnitelmissa esitetään prioriteetit täytäntöönpanoaikataulujen muodossa (lyhyt, keskipitkä ja pitkä aikaväli). Vuonna 2003 tehdyn perussuunnitelman jälkeen tärkeitä saavutuksia ovat olleet seuraavat:

— keskitettyjen varainhoitoyksikköjen perustaminen toimivaltaisen valtuutetun tulojen ja menojen hyväksyjän hallinnolliseen vastuuseen;

— taloushallinnon avointen työpaikkojen täyttäminen;

— taloushallinnon henkilöstön käytännön tietämyksen parantaminen etenkin järjestämällä mittavasti taloushallintokoulutusta;

— tarkastusrakenteiden kehittäminen ja vahvistaminen;

— arkaluonteisten tehtävien määrittely;

— säännöissä ja asetuksissa asetettujen maksuaikojen valvonta;

— tulojen ja menojen hyväksyjän valtuuksien hallinnoinnin sisällyttäminen osaksi FINORDia (18);

— keskusrekisterin kehittäminen tehtyjä sopimuksia ja myönnettyjä tukia varten.

Varainhoitoasetukseen liittyvät Euroopan parlamentin tarpeet on ilmoitettu Euroopan komissiolle, jotta tämä voisi ottaa ne huomioon tarkistaessaan varainhoitoasetusta ja sen soveltamissääntöjä. Euroopan parlamentin talousarvion toteuttamista koskevat sisäiset säännöt mukautetaan tarvittaessa teksteihin 13.12.2006, 20.7.2005 ja 2.8.2006 tehtyjen muutosten perusteella ja komission vuonna 2007 suunnitteleman soveltamissääntöjen muutoksen seurauksena.

Puhemiehistö perustaa työryhmän käsittelemään jäsenten asemaa koskevia sääntöjä ja valtuuttaa sen päättämään toteutusaikataulusta ja antamaan poliittiset ohjeet sääntöjen voimaantuloa varten vuonna 2009. Työryhmä on tutkinut merkittävän osan esille tulleista asioista ja saa työnsä oletettavasti päätökseen vuoden 2007 loppuun mennessä.

(1) Oikaisu Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 tehtyyn neuvoston asetukseen (EY, Euratom) N:o 1605/2002 (EUVL L 25, 30.1.2003, s. 43) ja viimeisin tarkistus, joka tehtiin 13. joulukuuta 2006 annetulla neuvoston asetuksella (EY, Euratom) N:o 1995/2006, (EUVL L 390, 30.12.2006).

(2) Viimeisin tarkistus 7. elokuuta 2006 annetulla komission asetuksella (EY, Euratom) N:o 1248/2006 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä annetun komission asetuksen (EY, Euratom) N:o 2342/2002 muuttamisesta. EUVL L 227, 19.8.2006, s. 3

(3) PE 349.540/BUR/ANN/DEF.

(4) Euroopan parlamentin, neuvoston ja komission välinen toimielinten sopimus, tehty 6 päivänä toukokuuta 1999, talousarviota koskevasta kurinalaisuudesta ja talousarviomenettelyn parantamisesta (EUVL L 172, 18.6.1999).

(5) Varainhoitoasetuksen 9 artiklan 1 kohta ja 9 artiklan 4 kohta.

(6) Varainhoitoasetuksen 9 artiklan 1 kohta, 2 kohdan a alakohta ja 9 artiklan 5 kohta.

(7) Budjettivallan käyttäjän päätös.

(8) Budjettivallan käyttäjän päätös siirroista, joihin liittyy alustavia määrärahoja.

(9) Toimielin voi tehdä budjettivallan käyttäjälle ilmoitettuaan määrärahasiirron osastosta toiseen, luvusta toiseen ja momentilta toiselle enintään 10 prosentin rajoissa kyseisen varainhoitovuoden määrärahoista.

(10) Toimielimen päätös momentin sisäisistä siirroista.

(*) Kyse on varainhoitoasetuksen artikloista.

(11) Taulukossa tehdään yhteenveto lukujen 100 ja 104 määrärahojen käytöstä kiinteistöpolitiikkaa lukuun ottamatta.

(12) Koskee ainoastaan alustavista määrärahoista siirrettyjä määrärahoja.

(13) Alamomentti 2007/03, siirto C24.

(14) Alamomentti 3248/03, siirto C13.

(15) Euroopan talousyhteisön ja Euroopan atomienergiayhteisön virkamiehiin sovellettavista henkilöstösäännöistä ja muuta henkilöstöä koskevista palvelussuhteen ehdoista annettu asetus N:o 31 (ETY) ja N:o 11 (Euratom) (EYVL P 45, 14.6.1962, s. 1385) sellaisena kuin se on viimeksi muutettuna 20. joulukuuta 2004 annetulla neuvoston asetuksella (EY, Euratom) N:o 31/2005 (EUVL L 8, 12.1.2005, s. 1) ja viimeksi oikaistuna (EUVL L 51, 24.2.2005, s. 28) (asetuksella (EY, Euratom) N:o 723/2004).

(16) EUVL L 194, 14.7.2006.

(17) Tilanne 30.11.2006; lukuun sisältyvät vuoden 2006 loppuun mennessä vahvistetut rekrytoinnit.

(18) Euroopan parlamentin varainhoitosovellus.